|  |
| --- |
| **ΚΥΠΡΙΑΚΟΣ ΟΡΓΑΝΙΣΜΟΣ ΑΘΛΗΤΙΣΜΟΥ**  **06.02.003** |
| 1. **Σχέδιο Υποτροφιών αθλητών/τριων της Υψηλής Επίδοσης** 2. **Σχέδιο Ταλέντων επίδοσης αθλητών** |
| 1. **Σχέδιο Υποτροφιών αθλητών/τριων της Υψηλής Επίδοσης** 2. **Σχέδιο Ταλέντων επίδοσης αθλητών**   **Σκοπός του Σχεδιασμού:**  Το σχέδιο Υποτροφιών αφορά την παροχή υποτροφίας σε αθλητές/τριες - φοιτητές/τριες οι οποίοι είναι ενταγμένοι στα σχέδια Υψηλής Επίδοσης Αθλητών και Ταλέντων του ΚΟΑ.  **Κριτήρια και Όροι Λειτουργίας**  **Προϋποθέσεις ένταξης:**   1. Οι αθλητές/τριες να είναι ενταγμένοι στα Σχέδια Υψηλής Επίδοσης και Ταλέντων του ΚΟΑ για το κάθε ακαδημαϊκό έτος που αφορά την υποτροφία. 2. Οι αθλητές/τριες να προσκομίζουν κατάσταση μαθημάτων που παρακολούθησαν. 3. Οι αθλητές/τριες θα πρέπει να προσκομίζουν επίσημη βεβαίωση παρακολούθησης μαθημάτων της ακαδημαϊκής περιόδου. 4. Να μην έχουν καταδικαστεί από την ΑΔΕΑ για αντιαθλητική συμπεριφορά. 5. Να μην έχουν τιμωρηθεί για χρήση απαγορευμένων ουσιών. 6. Να είναι εν ενεργεία αθλητές/τριες.   **Δεδομένα αξιολόγησης:**  **Σχέδιο Υψηλής επίδοσης αθλητών:**   * Στο Σχέδιο αξιολογούνται μόνο αθλητές/τριες οι οποίοι διακρίνονται σε ***αθλήματα και αγωνίσματα ατομικά*** τα οποία περιλαμβάνονται στο ισχύον επίσημο ***πρόγραμμα των Ολυμπιακών Αγώνων.*** * Οι αθλητές/τριες θα αξιολογηθούν και επιχορηγηθούν με βάση την κατηγορία στην οποία είναι ενταγμένοι στο Σχέδιο Υψηλής Επίδοσης ως ακολούθως: * Ολυμπιονικών 40% (€4.000) * Α΄ Κατηγορία 30% (€3.000) * Β΄ Κατηγορία 20% (€2.000) * Γ΄ Κατηγορία 10% (€1.000) * Το μέγιστο ποσό που θα μπορεί να λαμβάνει ο αθλητής/τρια εάν δικαιούχος είναι μόνο ένας στην κατηγορία του είναι 75% του ποσού που προνοείται για την κατηγορία του. * Το 25% των αδιάθετων ποσών μεταφέρονται στην κατηγορία με τους περισσότερους δικαιούχους. * Η εκταμίευση του ποσού που δικαιούται αθλητής/τρια ανάλογα με την κατηγορία στην οποία είναι ενταγμένος στο Σχέδιο Υψηλής Επίδοσης, θα εκταμιεύεται με το πέρας του ακαδημαϊκού έτους και νοουμένου ότι ο αιτητής/τρια έχει προσκομίσει όλα τα απαραίτητα δικαιολογητικά. * Το ποσό των €10.000 ευρώ θα εκταμιεύεται από το Κεφάλαιο «Αθλητισμός και Εκπαίδευση».   **Σχέδιο Ταλέντων επίδοσης αθλητών:**   * Στο Σχέδιο αξιολογούνται μόνο αθλητές/τριες οι οποίοι διακρίνονται σε ***αθλήματα και αγωνίσματα ατομικά*** τα οποία περιλαμβάνονται στο ισχύον επίσημο ***πρόγραμμα των Ολυμπιακών Αγώνων.*** * Οι αθλητές/τριες θα αξιολογηθούν και επιχορηγηθούν με βάση την κατηγορία που είναι ενταγμένοι στο Σχέδιο Ταλέντων ως ακολούθως:   **Κατηγορία:**   * Α΄ Κατηγορία 60% (€6.000) * Β΄ Κατηγορία 40% (€4.000) * Το μέγιστο ποσό που θα μπορεί να λαμβάνει ο αθλητής/τρια εάν δικαιούχος είναι μόνο ένας στην κατηγορία του είναι 75% του ποσού που προνοείται για την κατηγορία του. * Η εκταμίευση του ποσού που δικαιούται αθλητής/τρια ανάλογα με την κατηγορία στην οποία είναι ενταγμένος στο Σχέδιο Ταλέντων, θα εκταμιεύεται με το πέρας του ακαδημαϊκού έτους και νοουμένου ότι ο αιτητής/τρια έχει προσκομίσει όλα τα απαραίτητα δικαιολογητικά. * Το 25% των αδιάθετων ποσών μεταφέρονται στην κατηγορία με τους περισσότερους δικαιούχους. * Το ποσό των €10.000 ευρώ θα εκταμιεύεται από το Κεφάλαιο «Ακαδημία Αθλητισμού».   Από το ποσό των €60.000 ευρώ του Κεφαλαίου «Ακαδημία Αθλητισμού», οι €10.000 θα χρησιμοποιούνται για την επιχορήγηση αθλητών του Σχεδιασμού Ταλέντων, για σκοπούς παροχής υποτροφιών σε αθλητές/φοιτητές. |